b'\n_START_ARTICLE_\nCopic\n_START_SECTION_\nEri tyypit\n_START_PARAGRAPH_\nCopic\xe2\x80\x93huopakynist\xc3\xa4 on olemassa erilaisia malleja, joiden ominaisuudet vaihtelevat. Kaikkien mallien k\xc3\xa4rjet ovat vaihdettavissa uusiin._NEWLINE_COPIC Ciao:ssa on kaksi k\xc3\xa4rke\xc3\xa4 (sivellin ja puolileve\xc3\xa4) ja 180 s\xc3\xa4vy\xc3\xa4. K\xc3\xa4rjet voidaan vaihtaa my\xc3\xb6s Sketch-kyn\xc3\xa4n k\xc3\xa4rkiin. Ciao on sarjan edullisin malli._NEWLINE_COPIC Sketch:in kaksi k\xc3\xa4rke\xc3\xa4 ovat sivellin ja puolileve\xc3\xa4. Sketch-valikoimaan kuuluu 346 s\xc3\xa4vy\xc3\xa4 ja tarjolla on my\xc3\xb6s tyhji\xc3\xa4 kyni\xc3\xa4 itse sekoitettuja s\xc3\xa4vyj\xc3\xa4 varten. Sketch toimii COPIC Airbrush kyn\xc3\xa4ruiskussa._NEWLINE_COPIC Marker:in vakiok\xc3\xa4rjet ovat leve\xc3\xa4 ja kapea joiden lis\xc3\xa4ksi saatavilla on 7 erilaista lis\xc3\xa4k\xc3\xa4rke\xc3\xa4. S\xc3\xa4vyj\xc3\xa4 on 214. Marker on yhteensopiva Copic Airbrush kyn\xc3\xa4ruiskun kanssa ja valikoimaan kuuluu tyhji\xc3\xa4 kyni\xc3\xa4 omien s\xc3\xa4vyjen sekoittamista varten._NEWLINE_COPIC Wide:n k\xc3\xa4rki on leve\xc3\xa4 (21mm) ja s\xc3\xa4vyj\xc3\xa4 on 36. Sketch:in ja Marker:in tapaan saatavilla on tyhji\xc3\xa4 kyni\xc3\xa4 itse sekoitettuja s\xc3\xa4vyj\xc3\xa4 varten.\n_START_SECTION_\nK\xc3\xa4ytt\xc3\xb6\n_START_PARAGRAPH_\nCopicit ovat suosittuja harrastelevien manga-piirt\xc3\xa4jien keskuudessa, mutta erityisesti niit\xc3\xa4 k\xc3\xa4ytt\xc3\xa4v\xc3\xa4t monet ammattilais-manga-taiteilijat. Copic-huopakyn\xc3\xa4t soveltuvat hyvin my\xc3\xb6s ammattimaiseen tuotesuunnitteluun ja kuvittamiseen.\n_START_SECTION_\nLis\xc3\xa4tuotteet\n_START_PARAGRAPH_\nCopic-huopakyn\xc3\xa4t voi liitt\xc3\xa4\xc3\xa4 kyn\xc3\xa4ruiskuun (airbrush), jonka avulla voi helposti v\xc3\xa4ritt\xc3\xa4\xc3\xa4 taustoja sek\xc3\xa4 laajoja pintoja._NEWLINE_Copic-huopakynien lis\xc3\xa4ksi on t\xc3\xa4rke\xc3\xa4\xc3\xa4 hankkia hyv\xc3\xa4laatuista paperia, esimerkiksi Copic- tai Schoellershammer- paperia. Kunnollinen tussipaperi s\xc3\xa4\xc3\xa4st\xc3\xa4\xc3\xa4 kynien ter\xc3\xa4\xc3\xa4, eik\xc3\xa4 ime liikaa mustetta. My\xc3\xb6sk\xc3\xa4\xc3\xa4n muste ei sotke tai mene paperin l\xc3\xa4vitse, ja saat v\xc3\xa4reist\xc3\xa4si tasaiset ja kirkkaat._NEWLINE_Markkinoilla on useita piirustusoppaita jotka keskittyv\xc3\xa4t mangapiirt\xc3\xa4miseen ja erityisesti copic-huopakynien tekniikoihin. Suosittuja oppaita ovat esimerkiksi How to Draw Manga -sarja ja Let\xe2\x80\x99s Draw -kirja.'